b'\n_START_ARTICLE_\nHenrieta Farka\xc5\xa1ov\xc3\xa1\n_START_SECTION_\nIdrettskarriere\n_START_PARAGRAPH_\nHun deltok i sitt f\xc3\xb8rste VM ved VM i alpint for funksjonshemmede 2009 i Pyeongchang i S\xc3\xb8r-Korea. Der vant hun b\xc3\xa5de utfor og super-G, og kom p\xc3\xa5 2.-plass i superkombinasjonen. I slal\xc3\xa5m kom hun p\xc3\xa5 4.-plass. Ved Paralympiske vinterleker 2010 i Vancouver fikk hun tre gullmedaljer; hun vant b\xc3\xa5de storslal\xc3\xa5m, super-G og superkombinasjonen. I tillegg fikk hun s\xc3\xb8lv i utfor, og kom p\xc3\xa5 5.-plass i slal\xc3\xa5m._NEWLINE_Ved VM i alpint for funksjonshemmede 2011 vant hun 4 av \xc3\xb8velsene; utfor, slal\xc3\xa5m, storslal\xc3\xa5m og superkombinasjonen. Hun br\xc3\xb8t i super-G. Ogs\xc3\xa5 ved VM i alpint for funksjonshemmede 2013 vant hun utfor og slal\xc3\xa5m, men i super-G kom hun p\xc3\xa5 6.-plass. _NEWLINE_Hun deltok ved Paralympiske vinterleker 2014 i Sotsji i Russland, der hun vant utfor og storslal\xc3\xa5m, og kom p\xc3\xa5 3.-plass i slal\xc3\xa5m. Hun ble diskvalifisert i super-G. Hun var Slovakias flaggb\xc3\xa6rer ved avslutningsseremonien ved disse lekene.'